วันนี้มาพักที่โรงแรมHighland resort & spa ซึ่งโรงแรมอยู่ติดกับสวนสนุกระดับโลก ฟูจิคิวนั่นเอง เราซื้อเป็นแพ็คเกจ ถ้าเป็นแพ็คเก็จ วันนั้นเป็นช่วงปีใหม่พอดี 2 คน ราคาอยู่ที่ 76700 เยน ราคาค่อนข้างสูงมาก แต่เมื่อเทียบกับสิ่งที่ได้รับก็ถือว่าคุ้ม โดยที่ราคานี้จะรวมค่าเข้าสวนสนุก ซึ่งจะได้เข้าก่อนเวลาสวนสนุกเปิดครึ่งชั่วโมง ให้วิ่งไปต่อแถวเล่นเครื่องเล่นได้ก่อนใคร ได้บัตรฟาสพาสคนละ 5 ใบ รวมอาหารเช้าที่เป็นอาหารบุฟเฟ่ต์นานาชาติ กับอาหารเย็นซึ่งเราเลือกเป็นอาหารญี่ปุ่น เป็นไคเซกิ สามารถแช่ออนเซนฟรีมีทั้งบ่อ indoor และ outdoor  รวมทั้งได้ห้อง ซึ่งอยู่บนชั้นสูงพิเศษ วิวสวนสนุก ห้องกว้างขวางมาก ดีงาม คุ้มราคา แต่ในใจอยากได้วิวฟูจิ55+ แต่วิวสวนสนุกดีงาม เพราะช่วงนี้สวนสนุกจัดillumination สวยงามมาก มาพูดถึงอาหารเย็น เป็นไคเซกิ คือ จัดมาเป็นจานเล็กๆ เสิร์ฟทีละอย่างของเราเป็นคอร์สเล็ก มีประมาณ 7 อย่างได้ รสชาติก็จืดๆตามสไตล์ญี่ปุ่น แต่อาหารจานหลักที่เป็นไข่ห่อด้วยปลาไหลจานนีดีงามน้ำตาไหล อาหารเย็นเราประทับใจอย่างเดียว แต่อาหารเช้าเราให้ 5 ดาว วิวนี่เอาไป 10 ดาวเลย เห็นภูเขาไฟฟูจิเต็มตามาก ไลน์อาหารก็เยอะที่สำคัญ อร่อยมาก อีกอย่างถ้าใครมาโรงแรมนี้ สิ่งที่ไม่ควรพลาดเลยคือ ของหวาน ตอนที่เราเช็คอิน เค้าจะมีมาการองให้เป็นของขวัญที่ห้อง คือ มาการองอร่อยมากกกกก ขากลับเราแวะซื้อมาการองกลับมาเพิ่มอีกกล่อง แนะนำเลย ให้ 5 ดาวเต็มสำหรับที่นี่ บริการดีมากๆเช่นกัน แนะนำเลยค่ะที่นี่